Nafarroako Parlamentuko Mahaiak, 2018ko otsailaren 26an eginiko bilkuran, Eledunen Batzarrak erabakia hartu ondoren, honako erabaki hau hartu zuen, besteak beste:

Geroa Bai, EH Bildu Nafarroa eta Podemos-Ahal Dugu talde parlamentarioek eta Izquierda-Ezkerrako foru parlamentarien elkarteak idazki bat aurkeztu dute, zeinaren bidez eskatzen baitute Nafarroako Parlamentuak “Nafarroako Enpresa Korporazio Publikoa SMP” izeneko sozietateko administrazio kontseilurako izendatu beharreko hiru kideak hautatzeko hautagai-proposamenak aurkezteko epea luza dadin.

Nafarroako Parlamentuko Erregelamenduko 37.1.bederatzigarrena artikuluarekin bat, hona erabakia:

**1.** Nafarroako Parlamentuak “Nafarroako Enpresa Korporazio Publikoa SMP” izeneko sozietateko administrazio kontseilurako izendatu beharreko hiru kideak hautatzeko hautagai-proposamenak aurkezteko epe berri bat irekitzea, **2018ko martxoaren 12ko 09:30ean** bukatuko dena.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2018ko otsailaren 26an

Lehendakaria: Ainhoa Aznárez Igarza